Document ID: 32009D0246

32009D0246
L 073/19
SLUŽBENI LIST EUROPSKE UNIJE
16.02.2009.
ODLUKA VIJEĆA
od 16. veljače 2009.
o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji
(2009/246/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom drugom rečenicom i člankom 300. stavkom 3. drugim podstavkom,
uzimajući u obzir Akt o pristupanju iz 2005. godine, a posebno njegov članak 6. stavak 2.,
uzimajući u obzir prijedlog Komisije,
uzimajući u obzir suglasnost Europskog parlamenta (1),
budući da:
(1)
Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji (dalje u tekstu „Protokol”), potpisan je u ime Europske zajednice i njezinih država članica u Luxembourgu 13. listopada 2008. godine, podložno njegovom kasnijem sklapanju u skladu s Odlukom Vijeća 2008/881/EZ (2).
(2)
Protokol bi trebalo odobriti,
DONIJELO JE OVU ODLUKU:
Članak 1.
Ovom se Odlukom u ime Europske zajednice i njezinih država članica odobrava Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
Tekst Protokola nalazi se u Prilogu ovoj Odluci (3).
Članak 2.
Predsjednik Vijeća u ime Zajednice i njezinih država članica polaže akte predviđene člankom 8. Protokola.
Sastavljeno u Bruxellesu 16. veljače 2009.

Labels: 8
18
15
5